《无闷 眷西近有东野之戚，词以慰之》
清代·张慎仪

冷雨凄其，悲风萧条，几日酿成奇灾。君忽赋杏殇，事难逆审。

应奇昙花一现，可再世、羊环来重证。化机幽眇，无非气运，试凭天问。

自省。六旬近。也蝉蜕轻抛，鸠巢拙捐。频枨触、老怀曩时余恨。

今日为君伤逝，傃黄歇、江天泪还抆。无可奈、强致温词，千万破愁无闷。

作者简介：1846-1921，字淑威，号薆园，一号芋圃，成都人。著有《续方言新校补》、《方言别录》、《蜀方言》等，有《今悔庵词》。